S-937/2008

Mál þetta, sem þingfest var þann 8. janúar sl., og dómtekið samdægurs, er höfðað með ákæru lögreglustjórans á Selfossi, dagsettri 4. desember 2008, á hendur M-x-x R-x-x, kt. 000000-0000 Hveravöllum 3, 641 Húsavík, og M-x-x R-x-x, kt. 000000-0000, Hveravöllum 3, 641 Húsavík,

I. gegn ákærðu báðum fyrir þjófnað

með því að hafa, síðdegis laugardaginn 12. ágúst 2006 í verslun Nóatúns við Austurveg 3 á Selfossi, í sameiningu og samvinnu stolið einu pari af Nike Dart III skóm að verðmæti kr. 6.990,-

Telst háttsemi ákærðu beggja varða við 1. mgr. 244. gr. almennra hegningarlaga.

II. gegn ákærðu M-x-x fyrir þjófnað.

Með því að hafa, síðdegis sunnudaginn 13. ágúst 2006 í verslun Nóatúns við Austurveg 3 á Selfossi, stolið einu Adidas skópari og 6 leikfangaböngsum, samtals að verðmæti kr. 12.505,-

Telst háttsemi ákærðu varða við 1. mgr. 244. gr. almennra hegningarlaga nr. 19, 1940.

III. gegn ákærðu M-x-x fyrir fjársvik

Með því að hafa, miðvikudaginn 16. ágúst 2006 í verslun Nóatúns við Austurveg 3 á Selfossi, skilað þýfi samkvæmt ákæruliðum I og II og þannig svikið verslunina til að greiða sér 19.495 kr. í reiðufé.

Telst háttsemi ákærðu varða við 248. gr. almennra hegningarlaga nr. 19,1940.

Einkaréttarkrafa

Í málinu gerir Kaupás hf, kt. 000000-0000, kröfu um að ákærðu verði með dómi gert að greiða samtals kr. 19.495,- í skaðabætur, ásamt vöxtum samkvæmt 7. gr. vaxtalaga frá tjónsdegi, en síðan dráttarvöxtum samkvæmt III. kafla frá þeim degi til greiðsludags.

Þess er krafist að ákærðu verði dæmd til refsingar.“

Ákærðu mættu ekki við þingfestingu málsins þrátt fyrir löglega birtingu ákæru þann 22. desember sl. ásamt fyrirkalli þar sem þess var getið að málið kynni að verða dæmt að ákærðu fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála. Í gögnum málsins liggur fyrir að ofangreindur þjófnaður var kærður til lögreglu þann 12. september 2006 en ekki var þá vitað hverjir hinir brotlegu voru. Við rannsókn á upptökum úr eftirlitskerfi Nóatúns, þann 25. febrúar 2008, bar lögregla kennsl á ákærða M-x-x. Þann 31. mars 2008 var skýrsla tekin af báðum ákærðu hjá lögreglu og viðurkenndu þau brot sín og samþykktu að greiða framkomna bótakröfu frá Kaupás. Ákæra var gefin út þann 4. desember 2008 og er ekki að sjá í gögnum málsins að bótakrafan hafi verið greidd en hún er studd kassakvittunum.

Um málavexti vísast til ákæruskjals. Sannað er að ákærðu frömdu brot þau sem greinir í ákæru og eru þau réttilega færð til refsiákvæða. Ákærðu hafa með háttsemi sinni unnið sér til refsingar.

Samkvæmt sakavottorðum sem liggja frammi í málinu hefur ákærðu ekki verið gerð refsing áður. Með vísan til framburðar ákærðu fyrir lögreglu svo og þess að langt er um liðið frá því að brotið var framið, þykir refsing ákærða M-x-x R-x-x hæfilega ákveðin 15.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í tvo daga. Með vísan til 2. mgr. 256. gr. almennra hegningarlaga nr. 19/1940 þykir rétt að refsing ákærðu M-x-x R-x-x, sé einungis sekt til ríkissjóðs og er hún hæfilega ákveðin 80.000 krónur, sem ákærðu ber að greiða innan fjögurra vikna frá uppkvaðningu dóms þessa en sæta ella fangelsi í sex daga.

Í málinu gerir Kaupás hf., kt. 000000-0000, kröfu um að ákærðu verði með dómi gert að greiða samtals 19.495 krónur í skaðabætur, ásamt nánar tilgreindum vöxtum. Í málinu liggur fyrir að ákærði M-x-x braut gegn 1. mgr. 244. gr. almennra hegningarlaga nr. 19/1940 samkvæmt ákærulið I með því að stela skóm að verðmæti 6.990 krónum. Ákærða M-x-x er hins vegar ein ákærð fyrir að hafa skilað skónum aftur og með því svikið andvirði þeirra ásamt andvirði samkvæmt ákærulið II út úr versluninni með því að fá endurgreiðslu fyrir þýfið. Ekkert liggur fyrir í gögnum málsins um að verslunin hafi orðið fyrir fjárhagslegu tjóni vegna ákærða M-x-x, þar sem skónum var skilað aftur, utan þess tjóns sem ákærða M-x-x olli með háttsemi sinni þann 16. ágúst 2006. Verður ákærða M-x-x R-x-x því ein dæmd til greiðslu skaðabóta. Er krafan studd nægjanlegum gögnum og verður ákærða M-x-x því dæmd til greiðslu 19.495 króna eins og nánar greinir í dómsorði.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, M-x-x R-x-x, greiði 80.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í sex daga.

Ákærði, M-x-x R-x-x, greiði 15.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í tvo daga.

Ákærða M-x-x R-x-x greiði Kaupási hf., kt. 000000-0000, 19.495 krónur í skaðabætur ásamt vöxtum samkvæmt 7. gr. vaxtalaga frá 16. ágúst 2006 til 31. apríl 2008 en með vöxtum samkvæmt 9. gr., sbr. 6. gr., sömu laga frá þeim degi til greiðsludags.

Á-kvk-nf G-kvk-nf.